paragraph_text: Vrhunac karijere je Kelly Holmes ostvarila na Olimpijskim igrama u Ateni 2004. godine kada je pobijedila u dvije elitne discipline: 800 m i 1500 m. Time je ukupan broj osvojenih olimpijskih medalja povećala na tri, uz broncu s 800 m od četiri godine ranije. Osim tih uspjeha, ima i medalje sa svjetskih i europskih prvenstava, ali samo srebrne i brončane. Nažalost, cijelu su je karijeru mučile ozljede, te često nije mogla postići optimalne rezultate.